Együtt szeretetben

Tábor sérült és ép gyerekeknek

Siket és nagyothalló, halmozottan sérült és ép 6-14 éves gyerekek, valamint középiskolás fiatal segítők számára szervezünk integrációs tábort.

Minden napra terveztünk egy délelőtti biblia foglalkozást, aminek a megtartására a

helybeli lelkésznőt kérjük fel.

Ezt követi valamilyen kézműves tevékenység természetes anyagokból.

A délutáni kirándulásokon a környékbeli állat és növényvilággal, egyéb helyi 

adottságokkal ismerkedhetnek a gyerekek.

A tervezett programokon kívül számos mozgásos és egyéb játékot viszünk a

„tarsolyunkban”,amiket a tábor menetéhez rugalmasan igazítunk.

A tábor célja:
Szeretnénk, hogy olyan gyerekek, akik egyházhoz, Istenhez nem kötődnek, esetleg hittanórára járnak, a tábor során Jézus szeretetét a valóságban érezhessék. Vonatkozik ez a sérült, a szegény gyerekekre, de ugyanúgy a segítőként résztvevő középiskolásokra, vagy akár a kísérőként érkező nővérekre.
Törekszünk arra, hogy az ép résztvevők személyes tapasztalatot szerezzenek a hallássérülésről, és jó élmények kapcsán pozitív attitűdjük alakuljon ki a fogyatékos emberek irányába.
Az épeknek meg kell tanulniuk egy másfajta odafigyelést, a másság tolerálását, természetesnek tartását.

A sérülteknek is meg kell tanulniuk, hogy részt kell venniük a társadalomban. Fontos, 

hogy érezzék a tábor alatt, hogy az esetleges gátlásaikat, kisebbségérzésüket bátran leküzdhetik mások előtt. 

A tábor résztvevőit tudatosan úgy válogattuk, hogy lehetőséget kaphassanak a nyaralásra olyan szegény ép gyermekek, akik szüleinek a mindennapi megélhetés is problémát okoz,

Üdülésre, családi kikapcsolódásra anyagi lehetőségeik nincsenek.

A tábor helyszíne:

Református egyház tábora. Gara, 6522 Kossuth u. 57-59

A tábor ideje: 2004. augusztus 22-28.
Résztvevő gyerekek:
Siket és nagyothalló állami gondozott gyermekek 14 fő

A bajai Családok Átmeneti Otthonából gyerekek, valamint a bajai Családsegítő 

Központ által gondozott „szegénycsaládokból” ép gyerekek.6 fő

A táborban résztvevő segítők:
két pedagógus vezeti a tábort

a gyerekeket ismerő nővérek, segítők

középiskolás „önkéntes” segítők 

Napirend 

7:00  Ébresztő segítőknek

7:30  Ébresztő

8:00  Reggeli

9:00 Biblia foglalkozás, énektanulás 

10:00 Kézműves foglalkozás

12:00 Ebéd

13-14:30 Pihenő

14:30 Délutáni kirándulás, egyéb tevékenység

15:30 közben: uzsonna

18:30 Vacsora

19:00 „ Napértékelő megbeszélés”

       v. esti program

21:00 Nyugovóra térés

Részletes programterv:

Vasárnap

délután: érkezés, a táborhely megtekintése, szobák elfoglalása 

               játékos ismerkedés

este: vacsora, tábornyitó megbeszélés

Hétfő:

„Jézus szeret minden kicsi gyereket”

             Biblia foglalkozás  

Kézműves foglalkozás:

Agyagozás, közös tabló készítése. Lapítás, applikálás technikával

Lehetőség nyílik korongozás kipróbálására is.

Kirándulás:

A Pannon Természetvédelmi Szövetség által gondozott sérült baglyok megtekintése.

A szövetség elnöke bemutatja az állatokat, a szelídebbeket meg lehet fogni.

További séta a faluban. A katolikus templom megtekintése.

Este látogatás a garai péküzemben. Ismerkedés a pékek munkájával.

Kedd:

Kézműves foglalkozás:

Gyertyaöntés a helyszínen a Tarka-barka kézműves műhelyben

Kirándulás:
Hajózás a Dunán; látogatás a bajai csillagvizsgálóba
Szerda: 

Kézműves foglalkozás:

Terítő batikolás viaszcsepegtetéssel, kötözéssel.

Kirándulás: 

Magánkézben lévő helytörténeti kiállítás megtekintése.

Ismerkedés a határvidéken élő bácskai svábok múltjával, Gara történelmével.

Este: Játékos vetélkedő

Csütörtök:

Kézműves foglalkozás:

Nemezelés. „Similabdát” készítünk. Az előző napi kirándulás elmélyítése.

Kirándulás:

Kirándulás busszal Nagybaracskára. Strandolás a bajai fürdőben.

Péntek: 

Kézműves foglalkozás: 

Ékszerkészítés természetes anyagokból. Lencse, bab tészta stb.

Délután:

Mesedélután. Mesedramatizálás. Bábozás.

Este:

Tábortűz. Közös nyárssütés.

Vendégül hívjuk a Danubia zeneiskola gitároktatóját és tanítványait, akik

Zenéjükkel színesítik az esti programot. Közös éneklés, énektanulás.

Szombat :

Táborzárás. Készülődés haza. Búcsúzás.
